BD 2 cheat sheet

Laba diena, aš esu Matas Malickas, PRIfs 18/6 grupės studentas, ir šiandien pristatysiu savo baigiamojo darbo 2 dalį.

Šio darbo tikslas – sukurti skelbimų platformą, kuri geba identifikuoti produktų savybes iš jų nuotraukų.

Per pirmąją darbo dalį buvo ištirtos vaizdų atpažinimo technologijos bei jų taikymas, metodai bei galimos alternatyvos. Taip pat buvo išanalizuotos kelios egzistuojančios skelbimų platformos ir buvo nustatyti jų trūkumai.

Siekiant sukurti geresnę sistemą nei egzistuojančios, buvo suformuluoti reikalavimai, realizuota produktų savybes identifikuojanti skelbimų platforma bei ištestuota, kad būtų užtikrintas reikalavimų išpildymas.

Sistemai buvo suformuluoti 5 funkciniai reikalavimai neprisijungusiam naudotojui (pirkėjui) bei 8 reikalavimai prisijungusiam naudotojui (pardavėjui).

Pagrindiniai reikalavimai yra kategorijos atpažinimas iš patalpintos nuotraukos, skelbimų peržiūra, įskaitant jų filtravimas pagal kategorijas, kaina. Skelbimų valdymo operacijos bei su autentifikacija susiję reikalavimai.

Pirkėjo pagrindiniai uždaviniai yra skelbimų sąrašo peržiūra pagal kategorijas, filtravimas bei detalesnės skelbimo informacijos peržiūra.

Pardavėjo pagrindiniai uždaviniai yra skelbimų kūrimas, nuotraukų talpinimas, kas leidžia atpažinti kategoriją, jų redagavimas, trynimas. Taip pat jie turi turėti galimybę atlikti tokius pačius uždavinius, kaip ir pirkėjai.

Sistemos struktūra yra sudaryta iš 5 pagrindinių klasių. Kiekvienas daiktas turi priklausyti tam tikrai kategorijai, kuri gali turėti tėvinę kategoriją bei neribotą skaičių subkategorijų. Daiktas turi turėti naudotoją savininką bei jam priklausančias nuotraukas. Naudotojo privilegijoms užtikrinti yra reikalingos rolės.

VIDEO

Siekiant užtikrinti sistemos reikalavimų išpildymą ir tinkamą veikimą, buvo suformuluota 10 testavimo scenarijų bei 19 testavimo atvejų jiems. Ištestavus sistemą rankiniu būdu, buvo nustatyta, jog visi atvejai yra sėkmingi.

Siekiant užtikrinti lengvą sistemos priežiūrą ir tobulinimą, buvo sukurti 24 vienetų testai bei 3 integraciniai testai pagrindiniam sistemos funkcionalumui užtikrinti.

Atlikus vaizdų atpažinimo technologijų analizę, buvo nustatyta, jog vis platesnis ratas paslaugų inkorporuoja vaizdų atpažinimą į savo sistemas.

Palyginus taikomus metodus, buvo nustatyta, kad efektyviausias sprendimas vaizdų atpažinimui, turintis mažiausius kaštus, yra SaaS vaizdų atpažinimo platformos, tokios kaip SentiSight.ai.

Išanalizavus egzistuojančias skelbimų platformas, buvo nustatyta, jog tik vienintelė Vinted dalinai automatizuoja prekės talpinimo procesą.

Atsižvelgiant į išanalizuotų sistemų trūkumus, buvo suformuluoti reikalavimai kuriamai sistemai, pagal kurios sistema buvo realizuota.

Sistemos reikalavimų išpildymo užtikrinimui buvo atliktas rankinis bei automatinis testavimas ir nustatyta, jog sistema yra paruošta naudojimui.